

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 42677 / 10.07.2025**

Primarul Municipiului Satu Mare, Kereskényi Gábor**,**

În temeiul prevederilor art. 136 alin. (1) din O.U.G.nr. 57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre privind aprobarea completării Anexei 3 aprobate prin art. 4 din Hotărârea Consiliului Local Satu Mare nr. 195/27.06.2024, proiect în susținerea căruia formulez următorul

**Referat de aprobare**

Prezentul proiect vizează producere a energiei electrice din sursă regenerabilă solară la punctul de lucru al APASERV SATU MARE S.A. -Gospodăria de apă Turț (GA Turț).

Prin acest proiect se va realiza producerea energiei electrice cu panouri fotovoltaice amplasate pe sol în incinta GA Turț. Centrala electrică fotovoltaică va avea capacitatea de 84,48 kW, fiind compusă din 128 de panouri fotovoltaice de 660W, respective 2 invertoare (1x40 kW, 1x60 kW). Centrala electrică fotovoltaică va furniza energia electrică direct la parametri rețelei interioare, iar energia produsă se va utiliza direct pentru acoperirea consumului propriu, respectiv mai puțin de 30% din energia produsă anual poate fi livrată în rețea urmând să fie consumată ulterior.

Pentru acest proiect s-a înaintat cerere de finanțare în cadrul Fondului pentru Modernizare – Programul -cheie 1: Surse regenerabile de energie și stocarea energiei, respectiv prin Hotărârea Consiliului Local Satu Mare 195/27.06.2024 s-a aprobat depunerea proiectului.

Ghidul solicitantului și Studiul de fezabilitate al obiectivului de investiție cuprind o serie de indicatori cheie obligatorii care trebuie prevăzuți expres și în Anexa 3- Indicatorii tehnico-economici pentru obiectivul de investiţie Noi capacități de producere a energiei electrice produsă din surse regenerabile pentru autoconsum la GA Turț.

Văzând prevederile din Actul Constitutiv al Apaserv Satu Mare SA potrivit cărora ”.......Adunarea Generală a Acţionarilor constituită din reprezentanţi ai acţionarilor este organul de conducere al Societăţii care decide asupra activităţii acesteia şi asupra politicii ei economice în condiţiile şi limitele stabilite în prealabil de Consiliile Locale pentru fiecare adunare ordinară şi extraordinară în parte...... de a hotărî asupra oricăror altor probleme care intră în competenţa adunării generale ordinare a acţionarilor, conform legii şi prezentului statut....”,

Având la bază și dispoziția primarului Municipiului Satu Mare cu nr. 771/26.10.2024 privind delegarea domnului Masculic Csaba, în calitate de reprezentant al Municipiului Satu Mare, în Adunarea Generală a Acționarilor la Transurban S.A. Satu Mare emisă în aplicarea prevederilor art. 132 și art. 157 din O.U.G nr. 57/2019 privind Codul Administrativ, cu modificările și completările ulterioare, potrivit cărora ”... Comunele, orașele și municipiile sunt reprezentate de drept în adunările generale ale asociațiilor de dezvoltare intercomunitară și în adunările generale ale operatorilor regionali și locali de către primari....”, ” ...... primarul poate delega, prin dispoziție, atribuțiile ce îi sunt conferite de lege și alte acte normative, viceprimarului,........administratorului public, ....în funcție de competențele ce le revin în domeniile respective....”,

Față de cele expuse mai sus, raportat și la prevederile O.U.G. nr. 57/2019 privind Codul administrativ, cu modificările şi completările ulterioare potrivit cărora consiliul local are printre atribuții și dezvoltarea economico-socială și de mediu a unității administrativ teritoriale, respectiv exercită în numele unității administrativ teritoriale toate drepturile și obligațiile corespunzătoare participațiunilor deținute la societăți, în condițiile legii,

Supun analizei și aprobării Consiliului Local al Municipiului Satu Mare proiectul de hotărâre în forma prezentată de executiv.

**INIŢIATOR PROIECT,**

**PRIMAR**

**Kereskényi Gábor**

Iojiban Doina, 2 ex.